అటావా
కెనడా రాజధాని అటావా ఆ దేశంలోని నాల్గవ పెద్ద నగరం. ఇది అటావా నది కి ఉత్తర దిశలోగల నగరం. ఇది 1826లో స్థాపించబడింది. స్థానిక రెడ్ ఇండియన్ భాషలో దీని అర్థం వ్యాపారం చేయటం (టు ట్రేడ్). 2778 చదరపు కిలోమీటర్ల విస్తీర్ణంలోగల ఈ నగర జనాభా సుమారు 9 లక్షలు. ఇది ఉత్తర, దక్షిణ అమెరికా ఖండాల్లో అత్యంత సుఖవంతంగా నివసించగలిగే రెండో నగరం మరియు ప్రపంచంలో ఇలాంటి పధ్నాలుగో నగరం. ప్రపంచంలోని పరిశుభ్రమైన నగరాల్లో ఇది మూడవది. కెనడాలో ఇది రెండవ పరిశుభ్ర నగరం.
పదివేల సంవత్సరాల క్రితం చాంప్లైన్ సముద్రజలాలలో సంగమించడం ద్వారా ఒట్టావా లోయ నివాసంగా మారింది. స్థానిక జనాభా 6500 సంవత్సరాల క్రితం తినదగిన సాగు, వేట, చేపలు పట్టడం, వాణిజ్యం, ప్రయాణం, శిబిరాల నిర్మించుకుని నివసించడానికి ఈ ప్రాంతాన్ని ఉపయోగించింది. ఒట్టావా నదీ లోయలో బాణం ములుకులు, మృణ్మయపదార్ధాలు, రాతి ఉపకరణాలు కలిగిన పురావస్తు ప్రదేశాలు ఉన్నాయి. ఒట్టావాలో మూడు ప్రధాన నదులు కలుస్తాయి. ఇది వేల సంవత్సరాలపాటు ఒక ముఖ్యమైన వాణిజ్య, ప్రయాణ ప్రాంతంగా ఉండేది. ఆల్గానిక్విక్ ప్రజలు ఒట్టావా నదిని కిచీ సిబి (కిచిసిపి) అని "గ్రేట్ రివర్" ("గ్రాండ్ రివర్") అని పిలుస్తుంటారు.
అటావా
ఒటావా నిర్మాణాలు ప్రభుత్వ నిర్మాణాలచే ప్రభావితమయ్యాయి. నగర నిర్మాణంలో ఎక్కువ భాగం అధికారికంగా క్రియాత్మకమైనది. ఏదేమైనా, ఈ నగరం కూడా సుందరమైన శిల్పకళలకు చిహ్నంగా ఉంది. పార్లమెంటు భవనాల గోతిక్ రివైవల్ నిర్మాణకళ ఇందుకు ఉదాహరణగా ఉన్నాయి. ఒట్టావా గృహ నిర్మాణం చిన్నకుటుంబ నివాసాలతో ఆధిపత్యం కలిగి ఉంది. చిన్న సంఖ్యలో సగభాగం వేరుచేసిన నివాసాల వరుస గృహాలు, అపార్ట్మెంట్ భవనాలు కూడా ఉన్నాయి. అనేక గృహ భవంతులు ఇటుకలతో కప్పబడి ఉన్నాయి. చిన్న సంఖ్యలో కలప, రాయి లేదా వేర్వేరు పదార్ధాలతో నిర్మించిన నివాసగృహ సమూహాలు ఉన్నాయి. పొరుగు ప్రాంతాలు వాటిలో నివసించే కాలం ఆధారంగా సాధారణంగా వైవిధ్యాలు ఉంటాయి.
నగరంలోని 92.2 మీటర్ల (302 అడుగులు) ఎత్తులో నిర్మించబడిన పార్లమెంట్ హిల్, పీస్ టవర్ను నిర్మించడానికి అమలు చేయబడిన నిర్ణీతమైన ఎత్తుకు మించి భవనాలను నిర్మించకూడదని ఆకాశసౌధ నిర్మాణాలకు నిర్బంధాలు ఉండేవి. ప్రస్తుతం ఆల్బర్ట్ స్ట్రీట్లో ఉన్న అత్యంత పొడవైన భవనం 112 మీటర్ల (367 అడుగులు) వద్ద 29 అంతస్తుల ప్లేస్ డి విల్లే (టవర్ సి) నిర్మించిన తరువాత అనేక భవనాలు శాంతి టవర్ కంటే కొంచెం ఎత్తుగా ఉన్నాయి. నేషనల్ కేపిటల్ రీజియన్లో " ఫెడరల్ బిల్డింగ్స్ పబ్లిక్ వర్క్స్ కెనడా " నిర్వహించబడుతుంది. ఈ ప్రాంతంలో పలు ప్రభుత్వ భూములు నేషనల్ కాపిటల్ కమిషన్ ద్వారా నిర్వహించబడుతున్నాయి. ఇది ఎక్కువగా అభివృధ్ధి చెందని భూమి నియంత్రణ కలిగి ఉండడం నగరం అభివృద్ధి మీద అధిక ప్రభావాన్ని చూపుతుంది.